68. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝ.ΑΣΦΑΛΙΣΕΩΝ Αριθ.Οικ.868/Φ10150 της 15-30 Δεκ,1993  (ΦΕΚ Β΄941)       (Διόρθ.Σφαλμ.στο ΦΕΚ Β 46/26 Ιαν.1994).  Δημιουργία Εθνικού Γενικού Μητρώου Συνταξιούχων – Δελτία απογραφής. Έχοντας υπόψη: 1. Τις διατάξεις του άρθρ.64 του Νόμ.2084/1992 (ΦΕΚ 165) «Αναμόρφωση της Κοινωνικής Ασφάλισης και άλλες διατάξεις». 2.Την ανάγκη για βελτίωση της παρεχόμενης εξυπηρέτησης προς τους συνταξιούχους με τη δημιουργία και τήρηση μηχανογραφικά του Εθνικού Γενικού Μητρώου Συνταξιούχων. 3.Την αριθ.Γ.Υ.5246/14.10.1993 (ΦΕΚ 829/Β/93) απόφαση του Πρωθυπουργού και του Υπουργού Οικονομικών για την ανάθεση των αρμοδιοτήτων στους Υφυπουργούς. 4.Την αρ.2024/26.10.1993 (ΦΕΚ 833/Β/1993) απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμοδιοτήτων στον Υφυπουργό Υγείας, Πρόνοιας και Κοινωνικών Ασφαλίσεων Φοίβο Ιωαννίδη», αποφασίζουμε: 1. Στο τηρούμενο στη Γ.Γ.Κ.Α.  του Υπουργείου Υγείας, Πρόνοιας και Κοινωνικών Ασφαλίσεων, καθώς και στο ΚΗΥΚΥ μηχανογραφικά Εθνικό Γενικό Μητρώο υπάγονται οι συνταξιούχοι των Φορέων κύριας ασφάλισης της χώρας, του Δημοσίου (Πολιτικοί και Στρατιωτικοί), του ΟΛΠ και του Ο.Λ.Θ.,που θά συνταξιοδοτηθούν από 1.1.94 και εφεξής: Για τη δημιουργία του μητρώου αυτού όλοι οι παραπάνω φορείς υποχρεούνται να συγκεντρώσουν, σύμφωνα με την παρ.2 του άρθρ.64 του Νόμ.2084/92,,τα ειδικά απογραφικά δελτία, τα οποία συμπηρώνονται από τους συνταξιούχους κατά την υποβολή της σχετικής αίτησης συνταξιοδότησης. Τα δελτία αυτά αποστέλλονται από τους υποχρέους περιοδικά στο ΚΗΥΚΥ, το οποίο αφού τα επεξεργαστεί, δημιουργεί μητρώο, χορηγεί τον Αριθμό Κοινων.Ασφάλισης (ΑΜΚΑ) και υποβάλλει στη Γενική Γραμματεία Κοινωνικών Ασφαλίσεων όλα τα στοιχεία που απαιτούνται για την τήρηση του Εθνικού Γενικού Μητρώου Συνταξιούχων.Κάθε μεταβολή που επέρχεται στη συνταξιοδότηση του συνταξιούχου (μετατροπή σύνταξης αναπηρίας σε γήρατος,θανάτου, αναστολή, παράταση αναπηρίας, διακοπή κλπ.) αναφέρεται μερίμνη των αρμοδίων ασφαλιστικών φορέων) στο ΚΗΥΚΥ, το οποίο επιφέρει τις ανάλογες αλλαγές στο Εθνικό Γενικό Μητρώο Συνταξιούχων. Ο τύπος και το περιεχόμενο του απογραφικού δελτίου επισυνάπτεται στην απόφαση ως παράρτημα. Η εκτύπωση των απογραφικών δελτίων κάθε φορέα γίνεται με μέριμνα των υπηρεσιών αυτού. Βλέπε την με αριθ.Οικ.48/Φ10150/4-18 Φεβρ.1994 (ΦΕΚ Β 109) απόφ.Υπ.Υγ.Πρόν. και Κοινων.Ασφαλ.,κατωτ.αριθ.69, με την οποία τα απογραφικά δελτία ενσωματώθηκαν σ’ ένα έντυπο με τον τίτλο «Δελτίο Αναγγελίας  Εγγραφής Μεταβολών και Απώλειας Κάρτας Κοινωνικής Ασφάλισης. 2. Οι διατάξεις του άρθρ.2 της αριθ.967/Φ10150/11.3.93 κοινής υπουργικής απόφασης εφαρμόζονται ανάλογα και στους υπαγόμενους στο μηχανογραφικό  σύστημα σύμφωνα με την παρούσα απόφαση. 3. Οι δαπάνες για την έκδοση της κάρτας και την αμοιβή των εργασιών του ΚΗΥΚΥ για την επεξεργασία των στοιχείων βαρύνουν τον Προϋπολογισμό του Λογαριασμού Βελτίωσης Κοινωνικής Ασφάλισης. 4.Από την εφαρμογή της απόφασης αυτής δεν προκαλείται δαπάνη σε βάρος του Κρατικού Προϋπολογισμού, προκαλείται όμως δαπάνη που θα βαρύνει τον Προϋπολογισμό έτους 1994 του Λογαριασμού Βελτίωσης Κοινωνικής Ασφάλισης που τηρείται στη Γενική Γραμματεία Κοινωνικών Ασφαλίσεων, η οποία υπολογίζεται, ότι θα ανέλθει στο ποσό των 60.000.000 δραχμών κατά το πρώτο έτος της εφαρμογής της απόφασης αυτής (1994). Η δαπάνη θα είναι περίπου ίδια και για τα επόμενα έτη. 5. Η ισχύς της παραπάνω απόφασης αρχίζει από 1.1.1994. Για την επέκταση των οριζομένων στις παραπάνω αποφάσεις και στους συνταξιούχους, που συνταξιοδοτήθηκαν πριν την 1.1.1994 (παλαιοί συνταξιούχοι) βλέπε την με αριθ.Οικ.635/Φ10150/19 Μαρτ.-2 Απρ.1996 (ΦΕΚ Β 211), απόφ.Υπ.Οικ.και Εργασίας και Κοιν. Ασφαλίσεων, κατωτ.αριθ.79.      (Ακολουθούν υποδείγματα)    (Μετά τη σελ.38,170) Σελ. 38,171 Τεύχος 1302 Σελ. 59 Υπουργείο Υγείας και Πρόνοιας 35.Α.αα.68     